વૈજ્ઞાનિકોએ એક સંશોધનમાં આ જાણકારી મેળવી છે, શોધકર્તાઓએ 6 વર્ષ સુધી 60 હજાર પસંદ કરેલા લોકોની ખાવાની આદતને ધ્યાન પૂર્વક અધ્ધયન કર્યુ. જેમાં 22 હજાર લોકો એવા હતા કે જે ઉતાવળમાં ખાવાનું પસંદ કરતા હતા, 33 હજાર એવા હતા કે જે સાધારણ સ્પીડમાં ખાવાનું પસંદ કરતા હતા અને લગભગ 5 હજાર એવા હતા કે જે ધીરે ધીરે ખાવાનું પસંદ કરતા હતા. આ અધ્ધયનમાં તેમણે જોયુ કે ઝડપથી ખાવાનું ખાતા લોકોનું પેટ ધીમે ધીમે ખાતા લોકોની સરખામણીમાં ઝડપથી વધે છે. શોધકર્તાઓનું કહેવુ છે કે, જે લોકો સુવાનાં બે કલાક પહેલા ખાવાનું ખાય છે તે લોકોમાં વજન વધવાની સંભાવના 10 ટકા ઓછી હતી. લોકો વજનને ઘટાડવા માટે નાસ્તાને ટાળવાનું પસંદ કરતા હોય છે પરંતુ શોધકર્તા કહે છે કે, નાસ્તાને ટાળવાથી કોઇ ફાયદો થતો નથી. વૈજ્ઞાનિકોએ આ રિસર્ચમાં જોયુ કે, જે લોકો ખાવાનું ખાતા સમયે ધ્યાન માત્ર જમવામાં રાખે છે તેનું વજન વધવાની સંભાવના નહીવત રહે છે.